Sursă foto: facebook.com/FCSBOfficial

Echipa din cartierul bucurestean Colentina a fost somata sa-si schimbe denumirea si din sezonul urmator se va numi altfel.

Adevarata Juventus din Torino a luat act de numele formatiei din Liga 1 Betano si a trimis o somatie care a fost luata in serios de oficialii echipei bucurestene.

"Juventus Torino ne-a somat sa ne schimbam numele. Puteam sa ne dea in judecata si sa platim daune, iar patronul nostru a cerut ragaz pana la finalul campionatului. Din sezonul urmator o sa ne numim altfel", a declarat antrenorul Marin Barbu dupa meciul cu FCSB.

Acesta a mai lansat public si ipoteza conform careia Juventus Bucuresti, ultima clasata in Liga 1 Betano dupa 20 de etape cu o singura victorie, ar putea fi preluata de un grup de investitori din China.

"Chinezii cumpara cluburi in toata lumea, de ce sa nu investeasca si intr-o echipa precum Juventus, un club curat, fara datorii la Fisc si cu toate platie la zi", a mai spus Barbu.

Despre posibilitatea aparitiei chinezilor in fotbalul romanesc s-a vorbit si la Craiova in contextul amicalului cu Slavia Praga, echipa preluata de un consortiu din China.

Juventus s-a aflat la inceputul sezonului in atentia lui Mirel Radoi si a unui grup de investitori, totul fiind pregatit pana la aparitia in peisaj a banilor, cand toata povestea s-a destramat si echipa din Colentina a ramas pe post de Cenusareasa in Liga 1.